Μετά την πρώτη φορά που σκότωσε,
ο Ντάμερ δεν σκότωσε ξανά για εννέα χρόνια.
Αλλά μετά απ' αυτό το διάλειμμα,
ξύπνησε στο Ξενοδοχείο Αμπάσαντορ,
δίπλα σ' ένα πτώμα.
ΣΤΙΒΕΝ ΤΟΥΜΙ
Μετά έπαθε κάτι που θα έλεγα σχεδόν
αντίστροφη θρησκευτική μεταστροφή.
Άρχισε να σκέφτεται "Ίσως το πεπρωμένο μου είναι να τελώ το έργο του διαβόλου".
Άρχισε να κάνει διαφόρων ειδών περίεργα ξόρκια.
Άρχισε να ταυτίζεται με αποσπάσματα ταινιών
που υπαινίσσονταν ότι υπάρχουν σατανικές δυνάμεις.
Όπως Η Επιστροφή των Τζεντάι.
Ταυτίστηκε ιδιαίτερα με τον Αυτοκράτορα.
Ήθελε να ελέγχει τη σκέψη.
Είχε κίτρινα μάτια.
Ο Τζεφ προμηθεύτηκε από κάπου κίτρινους φακούς επαφής.
Έτσι, πριν βγει τη νύχτα,
έβαζε τους φακούς.
Έμπαινε στην κατάλληλη διάθεση
προσπαθώντας να μιμηθεί κάποιον διάβολο ή σατανικό πρόσωπο
για να ικανοποιήσει τις φαντασιώσεις του.
Ο κόσμος στρέφεται
σε ταινίες τρόμου με αίματα για να…
για να δει τι γίνεται στις ταινίες.
Η μόνη διαφορά είναι ότι εγώ το έκανα στην πραγματικότητα.
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Η σχέση μου με τον Τζεφ εξελίχθηκε με τον καιρό.
Όσο περνούσε ο καιρός,
έβλεπα και διαφορετικές πτυχές του.
Βίωνε έντονη εσωτερική διαμάχη.
Για ένα μεγάλο διάστημα,
δεν διέπραξε κανέναν φόνο.
Αλλά αφότου γνώρισε τον Στίβεν Τούμι,
έχασε τον έλεγχο του πράγματος.
Αυτό είναι μονόδρομος.
Οπότε, πότε ακριβώς
υπέκυψες πλήρως σε όσα ένιωθες
χωρίς να προσπαθείς να τα αλλάξεις;
Μετά το Αμπάσαντορ.
Αυτό τα προκάλεσε όλα.
Κάποια στιγμή, ξεπέρασε τα όρια.
Δεν υπήρχε επιστροφή.
Τέσσερα χρόνια αργότερα,
αυτή η παράτολμη συμπεριφορά οδήγησε στη σύλληψή του.
22 ΙΟΥΛΙΟΥ 1991
Στο Μιλγουόκι δεν είχαμε δει υπόθεση σαν του Ντάμερ.
Ήταν μια εξωπραγματική στιγμή στη δημοσιογραφική μου καριέρα.
Εκείνη τη νύχτα του Ιουλίου του 1991,
στις 22 του μήνα,
αστυνομικοί του Μιλγουόκι έκαναν τη βραδινή περιπολία τους.
Έφτασαν έξω απ' το διαμέρισμα του Ντάμερ,
λίγο πιο κάτω, με το περιπολικό τους.
Τότε ήταν που τους πλησίασε ο Τρέισι Έντουαρντς.
Ο Τρέισι Έντουαρντς φορούσε μποξεράκι
και μια χειροπέδα κρεμόταν απ' τον καρπό του.
Οι αστυνομικοί τού μιλούσαν
κι εκείνος άρχισε να λέει
μια ασυνήθιστη ιστορία
για το πού ήταν μόλις.
Για έναν περίεργο λευκό τύπο
με τον οποίον μόλις είχε επαφές.
Ο Ντάμερ διάλεγε τα θύματά του
με βάση μια συγκεκριμένη σωματοδομή.
Τους πρόσφερε λεφτά
κι άφηναν τον Ντάμερ να τους φωτογραφίζει.
Τους έλεγε "Έλα στο διαμέρισμά μου".
Εκείνο το βράδυ, ο Τρέισι Έντουαρντς
συμφώνησε να πάει στο διαμέρισμα του Ντάμερ.
Ο Τρέισι είναι πολύ καλός τύπος
και ξέρει πολύ καλά την πιάτσα.
Μας είπε πώς συμπεριφερόταν ο Τζέφρι εκείνο το βράδυ.
Και ξαφνικά συνειδητοποίησε
ότι δεν πήγαινε εκεί για να φωτογραφηθεί.
Πήγαινε για κάτι χειρότερο.
Όταν ήταν στην κρεβατοκάμαρα,
ο Ντάμερ τού πέρασε τη μία χειροπέδα.
Ο Έντουαρντς κουνήθηκε για να μην του βάλει και την άλλη.
Ο Τζέφρι έβαλε την ταινία Ο Εξορκιστής 3.
Τον Ντάμερ άρχισε να τον απορροφά η ταινία,
οπότε δεν τον ένοιαζε η άλλη χειροπέδα.
Άρχισε να κουνιέται σαν τρελός.
Κουνιόταν πέρα δώθε στην καρέκλα,
έβγαζε κάτι παράξενους θορύβους
και μιλούσε ασυνάρτητα.
Ο Τρέισι άρχισε να φέρεται σαν να 'ταν φίλοι.
Ήξερε ότι έπρεπε να ξεφύγει, αλλιώς θα τον σκότωνε.
Του είπα να πάω στο μπάνιο.
Καθώς περνούσα από δίπλα του, τον χτύπησα.
Μετά έτρεξα προς την πόρτα. Μάλλον με προστάτευε ο Θεός.
Είχε οκτώ διαφορετικές κλειδαριές κι εγώ διάλεξα τη σωστή.
Ο Τρέισι έκανε νόημα σ' ένα περιπολικό να σταματήσει.
Ήθελε να βγάλει τη χειροπέδα.
Δεν νομίζω ότι ήθελε να πει πολλά
για το πώς βρέθηκε εκεί η χειροπέδα.
Ήταν διαφορετικές απ' της αστυνομίας του Μιλγουόκι.
Είχαν άλλα κλειδιά.
Πήγαν στο διαμέρισμα για να βρουν κλειδιά
και να το ερευνήσουν.
ΑΝΕΚΡΙΝΑΝ ΤΟΝ ΤΖΕΦΡΙ
Ο Ντάμερ άνοιξε την πόρτα μεθυσμένος.
Οι αστυνομικοί μπήκαν μέσα.
Έλεγξαν την κρεβατοκάμαρα, βρήκαν ένα μαχαίρι κάτω απ' το κρεβάτι
με το οποίο ο Ντάμερ είχε απειλήσει τον Τρέισι Έντουαρντς.
Ο Τρέισι Έντουαρντς είχε αναφέρει
ότι ο Ντάμερ είπε ότι υπήρχε
ένα ή περισσότερα κεφάλια στο ψυγείο.
Ο αστυνομικός το άνοιξε,
είδε το κεφάλι στο ψυγείο να κοιτάζει προς τα πάνω
και ούρλιαξε.
Ούρλιαξε στην κυριολεξία.
Κάποια στιγμή, αποσύρθηκε.
Έβλεπε εφιάλτες.
Δεν το άντεξε.
Ο Ντάμερ συνελήφθη.
Τον πήγαν στο αρχηγείο της αστυνομίας.
Όταν πήγα στο σημείο
και βρήκα τον υπαστυνόμο, τον Ρούζβελτ Χαρέλ,
κουνούσε το κεφάλι και με ενημέρωσε.
Ήταν απίστευτο.
Το διαμέρισμα ήταν πολύ μικρό, αλλά είχε πάρα πολλά αποδεικτικά στοιχεία.
Το σκηνικό ήταν αποτρόπαιο.
Τα εργαλεία στο διαμέρισμα
ήταν σιδεροπρίονα, κατσαβίδια
κι άλλα εργαλεία που χρησιμοποιούσε
για να διαμελίζει τα θύματα.
Περίμενα να είναι υπόθεση ρουτίνας.
Όταν έφτασα, ο αστυνομικός με πήγε στο διαμέρισμα του Ντάμερ.
Οι δικαστικοί παθολόγοι είναι συνηθισμένοι στις βίαιες σκηνές,
αλλά αυτό ήταν διαφορετικό.
Κοίταζες το δωμάτιο κι έβλεπες τον φόβο στα πρόσωπά τους.
Μετά από τόσα χρόνια που έχουν περάσει,
έχω καταλήξει στο συμπέρασμα
ότι εκείνη τη φορά
συνάντησα πραγματικά το κακό.
Δεν μπορώ να το περιγράψω,
αλλά είναι η αίσθηση της ανθρώπινης εξαχρείωσης.
Καθώς ψάχναμε τα διάφορα συρτάρια και δοχεία,
ένιωθα ότι δεν εξέταζα έναν χώρο εγκλήματος,
αλλά ότι αποδομούσα το μουσείο του Ντάμερ.
Ήταν προφανές ότι ο Ντάμερ είχε συλλέξει
κάποια μέλη του σώματος από τα άτομα που είχε σκοτώσει.
Μουμιοποιημένα γεννητικά όργανα, ανθρώπινες τρίχες.
Βρήκαμε πλαστικές σακούλες
που περιείχαν ιστό.
Μπόρεσα να τον αντιστοιχίσω σε ανθρώπινη καρδιά
και άλλα είδη σκελετικού μυϊκού ιστού.
Στην κρεβατοκάμαρα,
υπήρχαν τρεις ακέραιοι σκελετοί
που είχαν αποκεφαλιστεί.
Και 11 ανθρώπινα κρανία.
Και ξαφνικά το συνειδητοποίησα.
"Έχουμε έναν κατά συρροήν δολοφόνο στο Μιλγουόκι".
Ήταν πολύ ακραίο.
Σχεδόν απίστευτο.
Αλλά ήταν πιστευτό γιατί είχαμε τα στοιχεία.
Όταν ήμουν στην κρεβατοκάμαρα,
πρόσεξα μια μεγάλη, πλαστική, μπλε δεξαμενή.
Καθώς τη μετακίνησα και την κούνησα,
ακούστηκε ένα υγρό να παφλάζει
μαζί με κάτι βαρύ.
Ζήτησα να το απομακρύνει η ομάδα Επικίνδυνων Υλικών
σε περίπτωση που περιείχε χημικά
ή άλλα βλαβερά υλικά.
Νωρίς την επομένη,
πήγα στο αρχηγείο της αστυνομίας
και μου έδωσαν μια σύνοψη όσων είχε πει ο Ντάμερ.
ΠΑΡΑΔΕΧΕΤΑΙ ΑΚΡΩΤΗΡΙΑΣΜΟΥΣ
Αρχίσαμε να εξετάζουμε τη χρονική αλληλουχία.
Έτσι ξεκίνησαν βδομάδες,
μήνες ερευνών, για την ακρίβεια.
Η δικηγόρος του έλεγε "Τζέφρι, σε συμβουλεύω να μη μιλήσεις".
Υπέγραφε δήλωση αποποίησης. Ήθελε να μιλήσει.
Ήμασταν στη φυλακή.
Περιέγραφε τον κάθε φόνο όπως τον θυμόταν,
όπως είχε συμβεί.
Ποτέ δεν αποκάλυπτα τα συναισθήματά μου.
Αυτό είναι κάτι που τώρα μαθαίνω.
Μ' εμένα ήσουν αρκετά ανοιχτός.
Γίνεται πιο εύκολο όσο το κάνεις.
Μπορείς να μου πεις τι σε έκανε να θες να τους σκοτώσεις;
Νομίζω ότι η υποβόσκουσα αιτία ήταν
μια προφανώς στρεβλωμένη σεξουαλική επιθυμία.
Ένα συνεχές αίσθημα κενότητας.
Δεν μπορούσα να βρω
τίποτα στη ζωή που να μου χαρίζει
κάποια αίσθηση ευτυχίας, γαλήνης ή ικανοποίησης.
Πάντα αναζητούσα το κάτι παραπάνω.
22 ΙΟΥΛΙΟΥ 1991
17 ΙΑΝΟΥΑΡΙΟΥ 1988
8 ΕΒΔΟΜΑΔΕΣ ΜΕΤΑ ΤΟΝ ΦΟΝΟ ΤΟΥ ΣΤΙΒΕΝ ΤΟΥΜΙ
Ένα βράδυ βγήκα
και γνώρισα έναν… Μάλλον ήταν Ινδός.
Στεκόταν εκεί πέρα. Είπε πως περίμενε το λεωφορείο.
-Θυμάσαι το όνομά του; -Όχι.
Τον Ιανουάριο του 1988,
ο Τζέφρι Ντάμερ, που έμενε στο σπίτι της γιαγιάς του,
βγήκε και γνώρισε τον Τζέιμς Ντόξτεϊτορ, 14 ετών.
Ήταν στη στάση λεωφορείου μπροστά σ' ένα γκέι μπαρ.
Ο Ντάμερ τού ζήτησε να πάει μαζί του στο σπίτι της γιαγιάς του.
Ο Ντόξτεϊτορ είπε ότι ήθελε 50 δολάρια για σεξ.
Η γιαγιά;
Επάνω, κοιμόταν βαθιά.
Τον ρώτησα "Πόσο μπορείς να μείνεις;"
και είπε
"Μέχρι να ξημερώσει".
Ήδη κόντευε να ξημερώσει.
Εντάξει.
Τι σκεφτόσουν;
Απλώς…
Ήθελα να τον κρατήσω. Έτσι μπορώ να το περιγράψω.
Έφτιαχνε μείγματα που τους νάρκωναν
κι έριχνε υπνωτικά χάπια.
Τους έβαζε πέντε ή επτά σ' έναν καφέ.
Ίσως με λίγο αλκοόλ μέσα.
Οι σκέψεις μου προφανώς δεν ήταν
σκέψεις που κάνει ένας λογικός άνθρωπος.
Θα προτιμούσα να είχε παραμείνει ζωντανός,
αλλά μόνο στραγγαλίζοντάς τον μπορούσα να τον κρατήσω.
Όταν σκότωνε, το πτώμα ήταν επάνω, στην κρεβατοκάμαρα.
Η γιαγιά ξυπνούσε κι ο Τζέφρι κατέβαινε
κι έτρωγαν πρωινό.
Το πτώμα παρέμενε στην κρεβατοκάμαρα.
Ο Τζέφρι τα 'λεγε με τη γιαγιά και την έστελνε στην εκκλησία.
Πλήρης συναισθηματική αποσύνδεση.
Κράτησε το πτώμα του Ντόξτεϊτορ
στην αποθήκη τροφίμων της γιαγιάς του
για καμιά βδομάδα.
Όταν ήταν μόνος στο σπίτι,
έβγαζε το πτώμα και το χρησιμοποιούσε σεξουαλικά.
Το κοινό ανάμεσα σε πτώματα, κούκλες βιτρίνας και αναίσθητους ανθρώπους
είναι ότι δεν ζητούν πράγματα,
δεν παραπονιούνται
και δεν φεύγουν.
Το τελευταίο ενδιέφερε τον Ντάμερ.
Δεν έχω γνωρίσει άνθρωπο
τόσο μόνο όσο ο Τζέφρι Ντάμερ.
Τον ρωτούσα "Τζέφρι, έχεις φίλους;"
"Όχι".
"Πήγες ποτέ σινεμά με κανέναν;"
"Όχι".
"Πηγαίνεις σε πάρτι;" "Όχι".
Δεν είχε φίλους, οπότε δεν μιλούσε με κανέναν.
Μου έδινε την εντύπωση ενός κενού ανθρώπου.
Δεν ένιωθε τίποτα,
παρά μόνο την ανάγκη να ικανοποιήσει την επιθυμία
του να κάνει σεξ μ' έναν νεκρό ή αναίσθητο άνθρωπο.
Αυτή η κατάσταση
με ανάγκασε να σκεφτώ πώς έζησα τη ζωή μου.
Δεν το είχες καταλάβει τότε;
Ίσως να το 'χα καταλάβει, αλλά επέλεξα να το αγνοήσω, να το θάψω,
να το κρύψω στην παρόρμηση πίσω από τις πράξεις μου.
Ο Τζέφρι είχε μια επιστημονική περιέργεια για την ανατομία.
Απέκτησε το ενδιαφέρον μικρός, από την τρίτη ή τετάρτη δημοτικού.
Μικροί, πηγαίναμε συχνά για πεζοπορία στο δάσος.
Συχνά βρίσκαμε οστά στο έδαφος.
Άρχισε να δείχνει ιδιαίτερο ενδιαφέρον
για την ανατομία αυτών των ζώων.
Περνούσε ώρες σε μια μικρή παράγκα στην αυλή
όπου συνέλεγε ζώα.
Η αποθήκη για ένα διάστημα
είχε μια συλλογή από οστά.
Οστά από σκίουρους ή κουνέλια
κι ό,τι άλλο βρίσκεις στο δάσος.
Τα είχε όλα ωραία τοποθετημένα σε πάγκους στην αποθήκη.
Είχε απομακρύνει τυχόν κομμάτια σάρκας.
Εγώ δεν ενδιαφερόμουν για τέτοιες συλλογές.
Ο Τζεφ ενδιαφερόταν.
Σ' εκείνη την ηλικία τον ενδιέφερε
το ερασιτεχνικό βαλσάμωμα, ας πούμε.
Αλλά κάνοντάς το
άρχισε να ενδιαφέρεται, ως αποτέλεσμα,
για τα εσωτερικά όργανα.
Ήταν ένα μακάβριο ενδιαφέρον, προφανώς.
Με τι ξεκίνησες;
Με ζώα που είχαν σκοτωθεί από οχήματα, με σκυλιά,
με πόσουμ.
Τον συνάρπαζε να κάνει ανατομή στα ζώα.
Ήθελε να βλέπει τα εντόσθια.
Να βλέπει πώς ήταν φτιαγμένα.
Στην τρίτη γυμνασίου,
έκανα ανατομή σε ένα γουρουνάκι.
Αφού τελειώσαμε την ανατομή,
πήρα σπίτι το κεφάλι του
κι έβγαλα τη σάρκα.
Κράτησα το κρανίο για ένα διάστημα.
Δεν ξέρω γιατί.
Δεν σκότωνε ζώα. Το έκανε σε ζώα που έβρισκε σκοτωμένα.
Ήταν μέρος του ενδιαφέροντός του
με τα πτώματα.
Μόνο αυτό τον ενδιέφερε.
Του έγινε εμμονή.
Είχε ένα τείχος ανάμεσα σ' εκείνον και άλλους ανθρώπους.
Κανένα συναίσθημα.
Ήταν ανίκανος να συνδεθεί με άλλους ανθρώπους.
Δεν είμαι καν σίγουρος
αν ήμουν ικανός να νιώσω
πραγματική αγάπη, ακόμα και τότε.
Ακόμα δεν ξέρω αν είμαι.
Δεν ξέρεις πώς ν' αγαπάς; Αυτό λες;
Δεν ξέρω αν ξέρω, όχι.
Κάποιος που μπορεί ν' αγαπήσει δεν νομίζω ότι θα έκανε κάτι τέτοιο.
23 ΙΟΥΛΙΟΥ 1991
Το πρωί μετά τη σύλληψη του Ντάμερ,
ο ήλιος ανέτελλε,
οι βραδινοί αστυνομικοί έφευγαν
κι έρχονταν οι πρωινοί.
Το στενό πίσω απ' το διαμέρισμα ήταν γεμάτο κόσμο,
μερικούς δημοσιογράφους, αλλά κυρίως ενοίκους
που είχαν απομακρυνθεί από το κτίριο.
Ο αστυνομικός ρεπόρτερ χρειάζεται διασυνδέσεις.
Πληροφορίες εκ των έσω της αστυνομίας.
Κι ένας φίλος μου στο αστυνομικό τμήμα
μου είπε το όνομα του Ντάμερ.
Δεν είχε δημοσιευτεί ακόμα.
Ήθελα να φύγω απ' τον τόπο του εγκλήματος
και να πάω στο σύστημα δεδομένων στην εισαγγελία.
Σ' αυτό το σύστημα,
μπορούσα να βρω το ιστορικό του Ντάμερ.
Βρήκα μια υπόθεση κακουργήματος για σεξουαλική επίθεση.
Έψαξα τα αρχεία
και βρήκα ότι τότε τον είχε εκπροσωπήσει
ο δικηγόρος Τζέρι Μπόιλ.
Ο Ντάμερ ήταν πολύ γνωστός στην αστυνομία.
ΙΟΥΛΙΟΣ 1991
ΣΕΠΤΕΜΒΡΙΟΣ 1988
Το 1988 συνάντησα πρώτη φορά τον Ντάμερ.
Είχε κατηγορηθεί για ανάρμοστη σεξουαλική συμπεριφορά
κατά ενός νεαρού.
Είδα έναν τύπο απ' την Ευρασία
να περπατά στον δρόμο το απόγευμα.
Τον ρώτησα αν θέλει να βγάλει 50 δολάρια.
Είπε "Ναι".
"Για φωτογραφίες". Πήγαμε σπίτι.
Έμεινε μόνο με το εσώρουχο.
Τον έβγαλα δύο φωτογραφίες,
μία στο κρεβάτι και μία όρθιο.
Έπινα λίγο καφέ με Irish Cream Mist.
Του έδωσα κι εκείνου, είχε υπνωτικά χάπια.
Και ήπιε λίγο.
Έμεινε το πολύ για μια ώρα συνολικά.
Είπε ότι έπρεπε να φύγει. Του έδωσα τα 50 δολάρια.
Και έφυγε.
Γιατί τον άφησες να φύγει;
Δεν είχα μαχαίρι. Δεν είχα πρόθεση να τον τραυματίσω.
Απλώς ήθελα να μείνω μαζί του
και να ξαπλώσω για λίγο μαζί του.
Μου είπε ότι του αρέσει ν' ακούει την κοιλιά των ανθρώπων.
Όταν ήμουν ακίνητος στο κρεβάτι,
ήρθε, βασικά, έσκυψε, και άρχισε…
Έβαλε το αφτί του στην κοιλιά μου.
Το αγόρι δραπέτευσε.
Πήγε σπίτι του λίγο ναρκωμένος ακόμα.
Οι γονείς του ανησύχησαν.
Τον πήγαν νοσοκομείο. Πήραν την αστυνομία γιατί ήταν ναρκωμένος.
Ασκήσαμε δίωξη στον Ντάμερ για την εκμετάλλευση του αγοριού.
Καταδικάστηκε για τη νάρκωση και την αποπλάνηση του νεαρού.
Όταν μου έφεραν να εξετάσω τον Ντάμερ,
ήμουν επικεφαλής ψυχολόγος
του Σωφρονιστικού Τμήματος του Μιλγουόκι.
Ενώ περίμενε την επιβολή της ποινής,
είπα ότι θα κάνω μια σύντομη εκτίμηση
για να έχω μια ιδέα της κατάστασης μπροστά μας.
ΕΠΙΚΡΑΤΗΣΗ ΘΥΜΟΥ
Ο Τζέφρι ήταν επιφυλακτικός, θυμωμένος
και μη συνεργάσιμος απ' την αρχή.
Άργησε να έρθει μισή ώρα.
Ήλπιζε ότι δεν θα τον περίμενα.
Απλώς με κοίταζε επίμονα
μ' ένα ψυχρό, παγωμένο, θυμωμένο βλέμμα
καθ' όλη τη διάρκεια της εξέτασης.
Αλλά και πάλι έδωσε πολλές σημαντικές πληροφορίες,
βασισμένες σ' αυτήν τη συμπεριφορά.
Το μοτίβο συμπεριφοράς του
έδειχνε κάποιον που χρησιμοποιεί τους ανθρώπους,
τους αντιμετωπίζει ως αντικείμενα, δεν έχει καθόλου ενσυναίσθηση.
Αποφάνθηκα ότι ήταν πολύ επικίνδυνος για να βρίσκεται στην κοινωνία.
Έπρεπε να φυλακιστεί.
ΣΗΜΑΝΤΙΚΗ ΠΟΙΝΗ ΦΥΛΑΚΙΣΗΣ
Ο δικαστής, στο τέλος, άκουσε τον λόγο του Τζέφρι.
Ήταν πολύ συγκινητικός.
Με δυο λόγια, είπε "Είναι φρικτό.
Ζητώ συγγνώμη. Δεν θα επαναληφθεί".
ΦΥΛΑΚΗ ΜΙΛΓΟΥΟΚΙ
Η ποινή του ήταν ένας χρόνος με παράλληλη εργασία.
Είναι ένα πρόγραμμα στην πολιτεία μας
όπου δουλεύεις κανονικό ωράριο την ημέρα
και μετά γυρίζεις φυλακή.
Ο Τζέφρι Ντάμερ βρήκε δουλειά στη σοκολατοποιία Ambrosia.
Εμείς προτείναμε να φυλακιστεί για έξι χρόνια.
Διαφωνήσαμε με τον δικαστή.
Νόμιζα ότι ήξερα καλά τους ανθρώπους, ότι δεν με ξεγελάνε.
Αυτός με ξεγέλασε για τα καλά.
Όλους τους ξεγέλασε.
Στην υπόθεση του Τζέφρι Ντάμερ,
έγιναν πολλά λάθη από το σύστημα.
Στην επιτήρηση, την αναστολή, την επιβολή του νόμου,
στα δικαστήρια,
που δεν μπόρεσαν να προστατεύσουν τα θύματα.
Το αγόρι ήταν μόνο 13 ετών όταν συνέβη αυτό.
Δεκατριών ετών.
Δεν υπήρχε τρόπος να ξέρουμε
ότι είχε διαπράξει ήδη φόνους.
Αλλά όταν έμαθα
τι είχε κάνει ο δικαστής,
σκέφτηκα "Μάλιστα. Θα μας ξανάρθει κάποια στιγμή.
Αποκλείεται να μην τον ξαναδούμε".
Μεσολάβησαν πολλοί μήνες από την καταδίκη του
μέχρι ν' αρχίσει να εκτίει την ποινή του.
Σε αυτό το διάστημα,
συνέχισε να σεργιανίζει σε γκέι μπαρ
και σύναπτε σχέσεις της μιας βραδιάς.
-Έμενες ακόμα στης γιαγιάς; -Σωστά.
Εντάξει.
Δύο μήνες πριν πάω στο κέντρο παράλληλης εργασίας,
ήταν η ώρα που έκλεινε το La Cage.
Σύχναζες σ' αυτό το μπαρ;
Έπιασα κουβέντα με έναν μαύρο τύπο.
Πώς τον έλεγαν;
Νομίζω ότι τον έλεγαν Τόνι. Νομίζω.
Έτσι μου είπε ότι τον λένε, τέλος πάντων.
Τόνι.
ΜΑΡΤΙΟΣ 1989
Ο Τόνι Σίαρς ήταν γύρω στα 23 με 24.
Ήταν μοντέλο.
Ήταν πολύ ελκυστικός.
Και ντυνόταν πάντα στην τρίχα.
Είχε υπέροχα μαλλιά.
Τον φωνάζαμε Μπούκλα Τζέρι.
Ήταν πάντα καλοδιάθετος, ζωηρός.
Αναζητούσε πάντα την περιπέτεια, ήθελε να κάνει καινούρια πράγματα.
Δεν ήξερες πώς θα εξελισσόταν η βραδιά σου,
αλλά ήξερες ότι θα περάσεις καλά.
Ο Τόνι δεν είχε αμάξι.
Πήγαινα εγώ και τον έπαιρνα
και πηγαίναμε στα μπαρ.
Ήταν ένα συνηθισμένο Σαββατόβραδο.
Τον πήρα απ' το διαμέρισμά του.
Κάναμε μπαρότσαρκα.
Κάποια στιγμή, αποφασίσαμε να χωριστούμε.
Συμφωνήσαμε ότι στο τέλος της βραδιάς
θα βρισκόμασταν στο γνωστό σημείο.
Αυτό κάναμε.
Κι όταν τέλειωσε η βραδιά,
βρεθήκαμε στη γωνία όπως το συνηθίζαμε.
Είχε φέρει έναν τύπο.
Δεν ήταν πολύ ωραίος. Δεν θα τον έλεγα άσχημο.
Είχε ξανθά μαλλιά.
Φορούσε γυαλιά.
Καθίσαμε και μιλήσαμε λίγο για το πώς περάσαμε.
Ποιους βρήκαμε, πού πήγαμε, τέτοια πράγματα.
Ο Τόνι ήθελε πρωινό.
Ήθελε να διασκεδάζει, δεν ήθελε να τελειώσει η βραδιά.
Φάγαμε ένα πολύ ωραίο πρωινό
και θα τους γύριζα πίσω.
Είπε ότι ήταν το σπίτι του.
Είχε έναν φίλο μαζί, έναν λευκό άντρα.
Ο φίλος του είχε αμάξι.
Ενώ ήμασταν στο αμάξι,
ήταν πολύ τρυφερός, πολύ μεθυσμένος.
Και πήγαμε
στην 57η και Λίνκολν.
Μου είπε να τους αφήσω στη γωνία.
Δεν είπε συγκεκριμένο σπίτι. Ήταν πάνω στη διασταύρωση.
Κατέβηκαν. Αποχαιρέτησα τον Τόνι.
Του είπα να με πάρει μέχρι την τάδε ώρα αν θέλει να τον πάω κάπου.
Ανηφόρισαν τον δρόμο κι εγώ έφυγα.
Όταν βγήκες εκείνο το βράδυ
και γνώρισες αυτόν τον τύπο που σου φάνηκε καλός,
τι σκέφτηκες όταν τον κάλεσες σπίτι;
Φοβήθηκες καθόλου ότι θα συνέβαινε ξανά;
Όχι, σκέφτηκα ότι θα ήταν μια συνηθισμένη βραδιά.
Τον έφερα σπίτι.
Η κρίση μου θολώνει λίγο όταν πίνω,
ειδικά όταν πίνω πολύ.
Ο Τζέφρι πήγε τον Τόνι Σίαρς στο σπίτι της γιαγιάς του
στο Γουέστ Άλις, όπου έμενε τότε.
Ανεβήκαμε στην κρεβατοκάμαρα
και ξαπλώσαμε.
Άρχισε να λέει
ότι είχε πρωινό ξύπνημα κι ότι έπρεπε να φύγει.
Κατέβηκα κι έφτιαξα λίγο καφέ
με τα χάπια.
Αποκοιμήθηκε
και τότε τον στραγγάλισα.
Η γιαγιά του κοιμόταν, δεν άκουσε τίποτα.
Ήθελε να έχει έναν σύντροφο,
αλλά να μη φεύγει.
Το ήθελε πολύ. Το ένιωθε πολύ έντονα.
Σου πέρασε καθόλου η σκέψη
ότι τον είχες χάσει αντί να τον κρατήσεις;
Υποθέτω ότι το διαπίστωσα, ναι, αλλά…
-Πότε; -Αφότου πέθαιναν.
Πώς ένιωθες;
Δεν με ικανοποιούσε. Έμοιαζε ανώφελο.
Πάντα έβρισκε τρόπο να ξεφορτώνεται τα πτώματα.
Είχε όμορφο πρόσωπο, οπότε…
Έκοψα το κεφάλι,
το έβαλα σ' ένα μεγάλο, άσπρο βαρέλι,
το γέμισα με ακετόνη
κι έτσι διατηρήθηκε το κεφάλι.
Γιατί το έκανες;
Εξερευνούσα διάφορες εκδοχές.
Κράτησε όλο το κεφάλι, όχι μόνο το κρανίο.
Κράτησε και τα γεννητικά του όργανα.
Τα έβαλε σε ένα αεροστεγές δοχείο.
Το έβαλε στο ντουλάπι του
στη σοκολατοποιία όπου εργαζόταν.
Τον περισσότερο καιρό,
ο Ντάμερ βρισκόταν σε σωφρονιστικό ίδρυμα,
τα βράδια έστω,
και τα πρωινά δούλευε.
Ήταν πιο ασφαλές απ' το να το έχει στης γιαγιάς,
όπου κάποιος μπορεί να το έβρισκε τυχαία.
Κράτησες τα γεννητικά όργανα και το κεφάλι;
Ένιωθες ακόμα ότι είχες τον σύντροφό σου;
Μου φαίνεται τόσο περίεργο τώρα που το ακούω.
Αγαπούσες τον Τόνι;
Ναι, αν ήξερα πώς ν' αγαπήσω, θα τον είχα αγαπήσει.
Προσπαθούσα να διατηρήσω ό,τι δικό του είχα.
Τι ήλπιζες;
Ήλπιζα ότι θα στέγνωνε και θα ήταν όπως όταν ζούσε,
αλλά δεν έγινε έτσι.
Είχε φανεί ως τότε ότι δεν έμοιαζε με τον Τόνι πια.
Είχε μαραθεί.
Εντάξει.
Αλλά σε διέγειρε ακόμα;
Όχι και τόσο. Μου είχε περάσει η διέγερση.
Μου τηλεφώνησε η αδερφή του Τόνι.
Πήρε και ρώτησε αν είχα νέα του Τόνι.
Είπα "Όχι. Είχαμε βγει το Σάββατο. Δεν έχω νέα του".
Αυτά είπαμε μόνο.
Και μια δυο μέρες αργότερα,
μου είπε ότι ήθελαν να τον δηλώσουν ως αγνοούμενο.
Δεν είχαν καθόλου νέα του.
Στην αρχή, ήμουν ο κύριος ύποπτος.
Εγώ τον είχα δει τελευταίος ζωντανό.
Η οικογένεια του Τόνι με ρωτούσε
"Μας λες όλες τις λεπτομέρειες;
Υπάρχει ο άλλος άντρας
ή ήσουν μόνο εσύ κι ο Τόνι;"
Λόγω αυτών των ερωτήσεων οι δικοί του δεν μ' έβλεπαν με καλό μάτι.
Και πολλοί που ήταν χρόνια φίλοι μου
άρχισαν να σκέφτονται το ίδιο.
Ότι ίσως είχα κάνει κάτι στον Τόνι.
Μετά άρχισε να μ' επισκέπτεται η αστυνομία
και να μου κάνει ερωτήσεις.
Για το τι είχε γίνει εκείνο το βράδυ,
πού είχαμε πάει, πού τον άφησα.
Κάτι που με ανάγκασαν να κάνω
στη διάρκεια της έρευνας
ήταν να πάω με τους αστυνομικούς
στα διάφορα μπαρ
για να δούμε μήπως αναγνωρίσω
ποιος ήταν ο ξανθός μυστηριώδης άντρας.
Εκείνη την εποχή, η σχέση της γκέι κοινότητας με την αστυνομία
δεν ήταν καθόλου καλή.
Πίστευα ότι θα έστελναν αστυνομικούς με πολιτικά τουλάχιστον.
Ήταν με πλήρη περιβολή. Όπλα, καπέλα, σήματα.
Τα πάντα.
Μερικοί ιδιοκτήτες μπαρ μού είπαν
"Δεν χρειάζεται να ξανάρθεις εδώ".
Οι φίλοι ρωτούσαν τι συνέβαινε.
Κάποια στιγμή ενώ γίνονταν όλα αυτά,
αποφάσισα ότι χρειαζόμουν μια καινούρια αρχή.
Άφησα πίσω τη ζωή μου στο Μιλγουόκι
κι έφυγα από την πόλη.
Νοιαζόμουν πολύ για τον Τόνι.
Ήταν υπέροχος άνθρωπος.
Σκεφτόμουν ότι θα ήμασταν φίλοι για καιρό.
Και…
Συγγνώμη.
Σκέφτομαι πολύ "Τι θα γινόταν αν…"
Και μόνο το γεγονός
ότι κάποιες ενέργειές μου εκείνο το βράδυ…
Συνέβαλα σε ό,τι έπαθε ο Τόνι.
Εύχομαι να γυρνούσα πίσω
και να έδινα άλλο τέλος στη βραδιά.
ΜΑΡΤΙΟΣ 1989
ΙΟΥΛΙΟΣ 1991
Ο Τζεφ Ντάμερ παραμένει υπό κράτηση,
κατηγορούμενος για πολλαπλές ανθρωποκτονίες.
Η εισαγγελία ξεκίνησε ήδη δική της έρευνα
για την υπόθεση εναντίον του φερόμενου δολοφόνου.
Λίγες μέρες μετά τη σύλληψή του,
το αφεντικό μου, Τζέρι Μπόιλ, ήθελε να πάει κάποιος στο διαμέρισμα.
Ήθελε να βεβαιωθεί ότι βλέπαμε τι έκαναν.
Και πρότειναν να πάω εγώ.
Καθώς ανέβαινα για να πάω στο διαμέρισμά του
και να μπω μέσα,
σκεφτόμουν "Πώς γίνεται να ζει άνθρωπος εδώ;"
Το στρώμα ήταν ακόμα εκεί, βουτηγμένο στο αίμα.
Στη μοκέτα, κηλίδες αίματος.
Στον τοίχο, το ίδιο.
Είχε μια δυσωδία από μια μίξη θανάτου,
υγρασίας και αίματος.
Ήταν απαίσιο.
Ήθελα να φύγω.
Ευτυχώς, στο τέλος του διαδρόμου,
υπήρχε μια έξοδος κινδύνου απ' τη σκάλα,
οπότε έτρεξα προς τα κει και…
Η αναγούλα έγινε εμετός.
Ήμουν η μόνη γυναίκα.
Οι άντρες αστυνομικοί στο σημείο
στέκονταν όλοι εκεί και γελούσαν.
Έλεγαν "Πώς σου φαίνεται τώρα;
Ήθελες τόπο εγκλήματος. Αυτά παθαίνεις".
Ήταν τρομακτικό που έβλεπα
ότι ήταν πραγματικότητα.
Ποιος ξέρει,
ίσως όλα ήταν μια βιτρίνα κι απλώς μου έκανε τον ευγενικό.
Άρχισα να το σκέφτομαι.
Αυτό που δεν μπορούσε να ελέγξει,
τον μικρό δαίμονα μέσα του,
ήταν αυτό που είδαμε στο διαμέρισμα.
ΙΟΥΛΙΟΣ 1991
ΜΑΪΟΣ 1990
Αφού εξέτισα την ποινή μου,
έφυγα απ' της γιαγιάς και μετακόμισα στο διαμέρισμα.
Ενώ έψαχνα για ένα διαμέρισμα της προκοπής,
είδα τα Διαμερίσματα Όξφορντ και μπήκα μέσα.
Υπήρχαν πολλές πινακίδες "Ενοικιάζεται" απ' έξω.
Και…
Μετακόμισα τον Μάιο του 1990.
Οι μεταφορείς έφεραν την τηλεόρασή μου
κι ένα μπαούλο με όλα μου τα υπάρχοντα μέσα.
Πράγματα που είχες στης γιαγιάς;
Σκεφτόμουν ότι είχα έναν δικό μου χώρο,
κάπου ωραία και απόμερα,
όπου μπορούσα να τους πηγαίνω,
να τους ναρκώνω και να τους στραγγαλίζω.
Το Μιλγουόκι πάντα ήταν από τις πόλεις
με έντονο φυλετικό διαχωρισμό.
Οι μαύροι έμεναν στη μία πλευρά της πόλης
και οι λευκοί στην άλλη πλευρά και τα προάστια.
Ο Ντάμερ έμενε στο συγκρότημα διαμερισμάτων Όξφορντ.
Σ' εκείνο το κτίριο έμεναν πολλοί Αφροαμερικανοί.
Την πρώτη φορά που είδα τον Τζεφ…
Μέναμε εκεί για περίπου δυο βδομάδες ως τότε.
Με ενημέρωσε
ότι μόλις είχε μετακομίσει απ' το Γουέστ Άλις
κι ότι είχε χωρίσει με την κοπέλα του.
Τον συμπάθησα
γιατί έμοιαζε πολύ ευπαρουσίαστος.
Έμοιαζε πολύ ήπιων τόνων.
Έμοιαζε με νεαρό Κλαρκ Κεντ.
Ήταν ο μόνος αδέσμευτος λευκός άντρας στο κτίριο.
Δεν σκέφτηκα ποτέ ότι ήταν παράξενο ή περίεργο
που ήταν εκεί.
Μου φαινόταν ένας συνηθισμένος τύπος
που απλώς τα 'φερνε βόλτα.
Θυμάμαι μια φορά
που προσπάθησα να τον γνωρίσω σε μια γυναίκα.
Έμενε από κάτω κι είχε καψουρευτεί τον Τζεφ.
Οπότε, μου είπε
"Πες στον γείτονά σου απέναντι
να έρθει να παίξουμε χαρτιά".
Πήγα και του χτύπησα την πόρτα.
Του είπα "Παίζουμε χαρτιά κι έχω φάει μεγάλη ήττα.
Από τις γυναίκες.
Καλό θα ήταν να έχω άλλον έναν άντρα για ενισχύσεις".
Μου είπε στα ίσα ότι δεν ήθελε να έρθει.
Και του είπα "Κάποια από τις γυναίκες σε γουστάρει.
Θα είναι μια ευκαιρία να μιλήσετε".
Μου είπε κατηγορηματικά ότι δεν ενδιαφερόταν
να της μιλήσει.
Σκέφτηκα "Αυτός εδώ είναι πολύ κολλημένος με την άλλη
στο Γουέστ Άλις".
Δεν μου πήρε πολύ καιρό να καταλάβω
ότι ο Τζεφ ήταν μοναχικός
κι ότι δεν μιλούσε πολύ.
Και…
Δεν ήταν πολύ κοινωνικός.
-Κι ο Τίμι. -Σωστά.
-Αυτός ποιος είναι; -Ο Τζεφ.
-Ο ξάδερφος Τζεφ. -Ναι.
ΠΡΟΣΩΠΙΚΑ ΒΙΝΤΕΟ ΤΟΥ ΛΑΪΟΝΕΛ ΝΤΑΜΕΡ
Ο Τζέφρι ξεγελούσε κόσμο
όταν το απαιτούσε η περίσταση.
Μου φαίνεται ότι εδώ κάθονται ικανοποιημένοι άνθρωποι.
Τη γιαγιά του, τον μπαμπά του.
Τι ώρα ξύπνησες το πρωί; Στις οκτώ;
Και μετά καθάρισες το διαμέρισμά σου
για να μας το δείξεις;
Ναι, θέλω να έρχεστε αν θέλετε.
Δεν ξεσκόνισα ούτε έβαλα σκούπα. Την Κυριακή τα κάνω αυτά.
Ο Ντάμερ είχε μια γοητεία. Παρέσυρε πολλούς στο διαμέρισμά του.
Αλλά δεν είχαν ιδέα ότι έμπαιναν στη φωλιά της οχιάς
όταν πήγαιναν εκεί.
Ήταν ο πρώτος που φωτογράφισες αφότου πέθανε;
Ναι.
Το παρατσούκλι του ήταν "Κας Ντι". Δεν ξέρω το όνομά του.
Με τι έβγαλες τις φωτογραφίες; Είχες μηχανή;
Μια Polaroid είχα. Μια μηχανή Polaroid.
Στο διαμέρισμα του Ντάμερ,
υπήρχαν αρκετά άλμπουμ.
Ήταν μια σειρά από οργανωμένες φωτογραφίες Polaroid
που έδειχναν τα προηγούμενα θύματα του Ντάμερ
πριν, κατά τη διάρκεια και μετά τον διαμελισμό.
Ο Τζέφρι φωτογράφιζε
εκείνους που προτιμούσε περισσότερο.
Τους έβαζε σε πόζες που αναδείκνυαν το σώμα τους.
Είχε διάφορα μέρη σώματος που προτιμούσε πιο πολύ από άλλα,
οπότε τα φωτογράφιζε.
Πόσο διαρκούσε αυτό;
Περίπου μια ώρα.
Όπου μόνο τους φωτογράφιζες;
Όταν είδα τις Polaroid που τράβηξε ο Τζέφρι,
τρομοκρατήθηκα.
Μερικές ήταν πολύ ωμές.
Όταν βλέπεις τεμαχισμένους ανθρώπους,
όλα αποκτούν άλλο νόημα, άλλη διάσταση.
Έβλεπα εφιάλτες.
Αλλά ήθελα να παραμείνω επαγγελματίας.
Σκεφτόμουν "Πώς θα τα καταφέρω;
Δεν έχω σε ποιον να μιλήσω".
Μου φαινόταν ανώφελο
να καταστρέφω κάποιον τόσο όμορφο.
Αλλά δεν είχα επιλογή πλέον.
Ήταν νεκρός.
Έπρεπε να ξεφορτωθώ κάπως το πτώμα.
Διαπίστωσε ότι τώρα είχε άλλο πρόβλημα σε σχέση με όταν ήταν στης γιαγιάς του.
Δεν γινόταν να σπάσει τα οστά με βαριοπούλα
στο διαμέρισμα.
Μετά από μια δυο μέρες,
πήγα και πήρα μια μεγάλη χύτρα 300 λίτρων
από τα είδη εξοπλισμού εστιατορίων.
Έτσι μπορούσε να βράσει
ό,τι είχε απομείνει από το πτώμα.
Έτσι ξεκίνησε η πιο εξεζητημένη διαδικασία απόρριψης πτωμάτων.
Αρρωσταίνεις και μόνο που το συζητάς.
Διέλυε τα οστά σε οξύ.
Γι' αυτό πήρες το τεράστιο βαρέλι; Για να βάζεις το οξύ για τα οστά;
Ναι, ήταν βαρέλι για σκουπίδια.
Οπότε, έβαζες τα οστά εκεί μέσα και…
Γίνονταν ένας πολτός
που μετά μάζευα κι έριχνα στην τουαλέτα και πατούσα το καζανάκι.
-Τι έκανες το κρανίο; -Το κρατούσα.
-Πού το είχες; -Στην αποθήκη.
Ο Τζεφ έγινε κάτι παραπάνω από γείτονας του απέναντι διαμερίσματος.
Τον συμπαθούσα γιατί μου φαινόταν ευαίσθητος.
Θυμάμαι μια φορά
που θα παντρευόταν η αδερφή μου.
Δεν είχα λεφτά να της πάρω δώρο.
Χτύπησα στου Τζεφ
και του είπα "Ετοιμάζομαι να πάω στον γάμο της αδερφής μου".
Είπα "Μπορείς να μου δανείσεις λεφτά να της πάρω ένα δώρο;"
Μου έδωσε 60 δολάρια.
Μου είπε "Μην το σκέφτεσαι καθόλου".
Είπε "Πάρε κάτι όμορφο στην αδερφή σου".
Δεν ήξερα τίποτα για το παρελθόν του.
Πόσοι ξέρουν τι κάνει ο γείτονας τους
όταν μπαίνει σπίτι και κλείνει την πόρτα;
Μπορείς να βασιστείς μόνο
σε όσα βλέπεις
και σε όσα λέει το στόμα τους.
ΙΟΥΛΙΟΣ 1990
22 ΙΟΥΛΙΟΥ 1991
Τι ξέρουμε για τον ύποπτο;
Είναι 31 χρονών;
Είναι 31 χρονών.
Οι γείτονες μού μίλησαν λίγο γι' αυτόν.
Δεν τον ήξεραν καλά.
Είπαν ότι ήταν περίεργος, μοναχικός,
αλλά είχε δουλειά και δούλευε κάθε μέρα.
Τη νύχτα της σύλληψής του,
δεν είχαμε ιδέα τι έκαναν εκεί.
Όταν ρώτησα έναν απ' τους αστυνομικούς
"Είναι καλά ο Τζεφ;",
είπε "Ναι, καλά είναι ο μαλάκας".
Στεκόμουν εκεί
και τους έβλεπα να βγάζουν τα μέλη
που ήταν σε μικρά κουτιά.
Λίγο μεγαλύτερα από κουτιά παπουτσιών. Όλα καφέ.
Έβγαζαν τα κουτιά ανά δύο ή ανά τρία.
Ανά δύο ή ανά τρία έβγαζαν τα κουτιά.
Τελικά, ο Τζεφ
είναι στην πραγματικότητα ο Τζέφρι Ντάμερ
που έχει σκοτώσει ανθρώπους
στο διαμέρισμα 213.
Αμέτρητα κουτιά με διαμελισμένα πτώματα απομακρύνονται απ' το σημείο.
Τώρα ακολουθεί η ταυτοποίηση των θυμάτων.
Δεν έχουμε στοιχεία αναγνώρισης
σε κανένα απ' τα δείγματα που συλλέξαμε.
Εκείνη την εποχή, δεν υπήρχε πρόσβαση σε ανάλυση DNA
για τους απλούς ιατροδικαστές.
Χρησιμοποιούσαμε οδοντικά αρχεία,
δακτυλικά αποτυπώματα
και προσωπικά αναγνωριστικά,
όπως τατουάζ, μετεγχειρητικές ουλές και άλλα τέτοια
για να ταυτοποιήσουμε τα θύματα.
Η επανασυναρμολόγηση των σκελετών
ήταν σαν να φτιάχναμε παζλ.
Οι δικαστικοί ανθρωπολόγοι μάς έλεγαν ηλικία, φυλή, φύλο
και μας βοηθούσαν να ερμηνεύσουμε κάποια τραύματα που εντοπίζαμε.
Όταν οι ερευνητές συντάξουν περιγραφές της εξωτερικής εμφάνισης των θυμάτων,
οι πληροφορίες θα εισαχθούν σε υπολογιστή
και θα ελεγχθούν σε αντιπαραβολή με περιγραφές αγνοουμένων στη χώρα.
Είχαν υποβληθεί αναφορές για πολλά άτομα που αγνοούνταν
τον προηγούμενο ενάμιση χρόνο.
Οπότε, είχαμε μια λίστα με πιθανά θύματα.
Μετά τη σύλληψη του Τζέφρι,
δεχόμασταν 300 κλήσεις την ημέρα
όπου μας ρωτούσαν για τα παιδιά τους
ή αν ήξερε τίποτα για τα παιδιά τους.
Απόψε ανησυχούν πολλοί.
Άτομα που έμεναν στην περιοχή, με αγαπημένους που αγνοούνται.
Συγκεντρώθηκαν στον τόπο του εγκλήματος
στην 25η και Κίλμπορν.
Ήρθαμε να ψάξουμε, για παν ενδεχόμενο.
Ίσως υπάρχει κάτι, ίσως όχι. Ψάχνουμε μόνοι μας στοιχεία.
Ρωτούσαμε τον ιατροδικαστή
που συναρμολογούσε τους σκελετούς.
Όταν είχαμε τις πληροφορίες
κι αν είχαμε φωτογραφία του ατόμου,
τη δείχναμε στον Ντάμερ
προκειμένου να ταυτοποιήσουμε τα άτομα.
Ήταν πολύ δύσκολο έργο.
Ανέλυε την παραμικρή λεπτομέρεια σε κάθε πτώμα.
Σίγουρα υπήρχαν θύματα που δεν θα συνδέαμε με τον Ντάμερ
χωρίς τη συνεργασία του.
Ο Χένρι Σμιθ αναζητούσε τον αδερφό του σε γκέι μπαρ σε Μιλγουόκι και Σικάγο.
Δεν είχε βρει τίποτα ως τώρα.
Συχνά έμπαινες σ' ένα μπαρ και σου έλεγαν
"Τα 'μαθες; Κι άλλος αγνοείται".
Κι έλεγες "Ποιος αγνοείται πάλι;"
Το Μιλγουόκι έχει πολύ λίγο κόσμο.
Ειδικά γκέι μαύρους.
Αν δεν έβλεπες κάποιον για δυο τρεις βδομάδες,
υπέθετες ότι μετακόμισαν.
Αλλά μετά σχεδόν…
Κάθε βδομάδα, θα 'λεγα, κάποιος έλεγε
"Ο τάδε χάθηκε".
ΕΝΤΟΥΑΡΝΤ ΣΜΙΘ
Έβλεπα συνέχεια τον Έντι Σμιθ.
Και ξαφνικά, χάθηκε κι εκείνος.
Εγώ δεν πιστεύω ότι είναι κάπου εκεί έξω.
Η Κάρολιν Σμιθ εύχεται να μη βγουν αληθινοί οι φόβοι της.
Ο 28χρονος αδερφός της, Έντι, εθεάθη τελευταία φορά στις 16 Ιουνίου,
όταν πήγε στην παρέλαση Υπερηφάνειας του Μιλγουόκι.
Η αδερφή του Έντι ήρθε στο μπαρ.
Ρωτούσε τον κόσμο. Είχε φωτογραφίες.
Έλεγε "Κάποιον θα έπαιρνε τηλέφωνο.
Θα μου τηλεφωνούσε. Κάθε μέρα μιλάω με τον αδερφό μου".
Ο Έρνεστ Μίλερ μεγάλωσε στο Μιλγουόκι,
αλλά θα επέστρεφε στο Σικάγο, ώσπου εξαφανίστηκε.
ΕΡΝΕΣΤ ΜΙΛΕΡ
Ο Έρνεστ Μίλερ, κι άλλος νέος άντρας.
Ο Έρνεστ είχε καλή καρδιά.
Ήταν πολύ δημιουργικός.
Οπότε, όταν άρχισε ν' αγνοείται,
κι αυτό συζητιόταν στα μπαρ.
Ο 18χρονος Κέρτις Στρότερ έμενε σ' αυτό το σπίτι με τη γιαγιά του.
Έχει να τον δει πέντε μήνες.
Εκείνη την εποχή,
αγόραζες τσιγάρα από μηχάνημα με τσιγάρα στα μπαρ.
Είχαν αφίσες αγνοουμένων στο μηχάνημα με τα τσιγάρα.
Ήταν αφίσες αγνοούμενων ενηλίκων που είχαν εξαφανιστεί.
Συγγενείς και φίλοι τους προσπαθούσαν να τους βρουν.
Αντισταθείτε! Πολεμήστε το AIDS!
Αλλά η περίοδος των φόνων του Ντάμερ στο Μιλγουόκι
συμπίπτει με την περίοδο όπου οι θάνατοι από AIDS στο Ουισκόνσιν
δεκαπλασιάστηκαν.
Οπότε, πολλοί εξαφανίζονταν στην κυριολεξία.
Ήταν νεκροί;
Ήταν άρρωστοι; Είχαν πάει αλλού; Κανείς δεν ήξερε.
Δικαιώματα ΛΟΑΤ αμέσως!
Ο Ντάμερ είχε μια σπάνια ευκαιρία,
ένα σπάνιο χρονικό περιθώριο,
όπου άτομα εξαφανίζονταν στην κοινότητα.
Κανείς δεν ήξερε γιατί.
Κι η οικογένεια Χιουζ ήξερε τον Ντάμερ.
Φίλοι του κωφάλαλου Τόνι Χιουζ είπαν στη μητέρα και την αδερφή του
ότι τον είδαν να φεύγει μ' έναν ξανθό άντρα.
ΜΑΪΟΣ 1991
2 ΜΗΝΕΣ ΠΡΙΝ ΤΗ ΣΥΛΛΗΨΗ ΤΟΥ ΝΤΑΜΕΡ
Ο Τόνι δεν μπορούσε ν' ακούσει ούτε να μιλήσει,
αλλά έγραφε σημειώματα.
Πάντα είχε μαζί του μολύβι και χαρτί.
Όποτε ήσουν μαζί του,
ήθελες να περάσεις καλά γιατί εκείνος περνούσε καλά.
Ο Τόνι ήξερε τον Τζεφ πολύ καιρό.
Ο Τόνι κι ο Τζεφ είχαν συνάψει σχέσεις.
Μου το είπε ο Τόνι.
Ήταν το τριήμερο της Ημέρας Μνήμης το 1991.
Ο Τόνι Χιουζ κι εγώ
ήμασταν μαζί στο μπαρ The Phoenix.
Καθόμασταν στο μπαρ και πίναμε κοκτέιλ.
Ο Τζέφρι Ντάμερ μπήκε από την πίσω πόρτα.
Όταν μπήκε μέσα ο Τζεφ,
ο Τόνι σηκώθηκε από το μπαρ και πήγε προς το μέρος του.
Ο Τόνι με άφησε και ακολούθησε τον Τζεφ στην πίστα.
Ήταν η τελευταία φορά που είδα τον Τόνι Χιουζ.
Ο Τζεφ συζήτησε όλα τα θύματα μαζί μου.
Όμως, παίρνει χρόνο να χτίσεις τη σχέση και την εμπιστοσύνη
ώσπου να νιώσεις ότι μπορείς να συζητήσεις
τα πιο ενδόμυχα μυστικά σου.
Τον κωφάλαλο τύπο
ήθελα να τον κρατήσω μαζί μου,
οπότε του έδωσα το ρόφημα με τα χάπια.
Αποκοιμήθηκε.
Ήθελα να δω αν μπορούσα
να σκεφτώ έναν τρόπο να τον κρατήσω
χωρίς, ξέρεις, να τον σκοτώσω.
Όταν φτάσαμε στο σημείο όπου ένιωθε άνετα μαζί μου,
άρχισε να λέει επιπλέον πληροφορίες
που δεν είχε πει στην αστυνομία.
Οπότε…
Είχα ένα τρυπάνι.
Και…
Θ' ακουστεί άσχημο, αλλά…
Να το πω ή όχι;
Πήρα το τρυπάνι όσο κοιμόταν
και άνοιξα μια μικρή τρύπα στο κρανίο του
για να δω αν μπορούσα
να τον κάνω να είναι
σε μια κατάσταση σαν ζόμπι.
Νομίζω ότι πίστευε ότι, αν κρατούσε κάποιον ζωντανό,
κάνοντας αυτήν την πρόχειρη λοβοτομή,
ότι θα αρκούσε για να ικανοποιήσει τις ανάγκες του.
Έμεινα εμβρόντητη.
Αυτό που άκουγα ήταν παραπάνω απ' όσο άντεχα.
Για την ακρίβεια, ένας από τους ψυχολόγους
με τον οποίον συνεργαζόμασταν,
ο Κένεθ Σμέιλ…
Τον ανάγκασα να μείνει.
Τζεφ, πώς σου ήρθε αυτή η ιδέα;
Μου ήρθε από τις σκέψεις μου.
Σκεφτόμουν μόνος μου ότι ίσως πετύχαινε,
γιατί δεν ήθελα να συνεχίσω
να σκοτώνω κόσμο και να μου μένει μόνο το κρανίο.
Έλεγε ότι ήθελε να αφαιρέσει τη βούληση του ατόμου.
Είναι τρομερό. Σε αφήνει άφωνο.
Έπειτα, εισήγαγε υδροχλωρικό οξύ
στην τρύπα στο κρανίο.
Ο Τόνι Χιουζ πέθανε λόγω αυτής της έγχυσης.
Δεν χρειαζόταν να τον στραγγαλίσει.
Ο Ντάμερ κράτησε το κρανίο για καιρό.
Ήταν ένα από τα κρανία στο διαμέρισμά του κατά τη σύλληψή του.
Θλίβομαι
κάθε φορά που σκέφτομαι αυτούς τους άντρες.
Όπως όλοι εκείνη την εποχή,
κι εκείνοι έψαχναν να βρουν ποιοι ήταν.
Δεν περίμεναν ότι θα δολοφονούνταν.
Στις περισσότερες περιπτώσεις, ήταν
φτωχοί, γκέι άντρες
που πιθανότατα δεν είχαν πολλά κοντινά τους πρόσωπα
ή που, όταν κάποιος κοντινός τους έλεγε "Ο αγαπημένος μου αγνοείται",
δεν τους δινόταν η προσοχή που θα έπρεπε.
Οι αρχές διερωτώνται πώς διέπραξε κάτι τόσο αποτρόπαιο,
ενώ άλλοι διερωτώνται πώς δεν είχε γνώση η αστυνομία.
Ειδικά εφόσον ήταν έξω με αναστολή για σεξουαλικά εγκλήματα.
Ήμουν συχνά στα μπαρ.
Κανείς δεν με ρώτησε για κανέναν.
Κανείς αστυνομικός, κανείς ντετέκτιβ δεν ήρθε να μου πει
"Τι ξέρεις για τον τάδε και τον δείνα;"
Αυτά δεν έγιναν σε μερικούς μήνες ή εβδομάδες.
Αυτά γίνονταν για χρόνια.
Πώς γίνεται κάποιος να σκοτώνει τόσους για τόσο καιρό
χωρίς να εντοπιστεί;
Λέγεται ότι ο λόγος εν μέρει είναι
ότι η αστυνομία δεν δρα εγκαίρως σε εγκλήματα που αφορούν ομοφυλόφιλους.
Αν τα θύματα ήταν λευκοί και στρέιτ,
η έρευνα θα ήταν πιο ενδελεχής,
πιο λεπτομερής.
Κατηγορίες για ρατσισμό.
Πολλοί φόνοι μπορούσαν να είχαν αποτραπεί.
Δείχνει πώς αντιμετωπίζουν τις μειονότητες,
τους είμαστε βάρος.
Οι οικογένειες που πίστευαν ότι η αστυνομία αδράνησε…
Ειλικρινά, πιστεύω ότι είχαν δίκιο.
Πιστεύω ότι υπήρχε η αντιμετώπιση
"Είναι ένας 20χρονος τύπος
που πηγαίνει σε μπαρ και συνευρίσκεται με άντρες.
Οπότε, ποιος ξέρει πού να είναι;"
Τίθεται όντως το ερώτημα εάν η αστυνομία
αναζήτησε αρκετά τους αγνοούμενους.
Συμπέραναν απλώς ότι είχαν μπλέξει
και δεν άξιζε να τους ψάξουν;
Αν είχαν ακούσει τους έγχρωμους,
θα είχαν σώσει τις ζωές πολλών νεαρών.
Πήγα κι αγόρασα καταψύκτες χωρητικότητας 140 λίτρων.
Εντάξει. Τι σε έκανε να το θέλεις;
Προετοιμαζόμουν για περισσότερους.
Υποτιτλισμός: Κατερίνα Περδικάκη